S-289/2009

Mál þetta, sem þingfest var þann 10. júní sl. og dómtekið samdægurs, er höfðað með ákæru lögreglustjórans Í Vestmannaeyjum, dagsettri 19. maí 2009, á hendur I-kk-þgf Þ-kk-þgf Þ-kk-þgf, kt. 000000-0000, Vallargötu 4, Vestmannaeyjum,

„fyrir brot á lögum um ávana- og fíkniefni:

með því að hafa aðfaranótt laugardagsins 21. febrúar 2009 á heimili sínu að Vallargötu 4 í Vestmannaeyjum, haft í vörslum sínum í sölu- og dreifingarskyni 52,50 grömm af amfetamíni.

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60 frá 1980, lög nr. 75 frá 1982, lög nr. 13 frá 1985, lög nr. 68 frá 2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233 frá 2001.

Þess er krafist, að ákærði verði dæmdur til refsingar, til greiðslu alls sakarkostnaðar og til að sæta upptöku á 52,50 grömmum af amfetamíni, sem hald var lagt á við rannsókn málsins, samkvæmt 6. mgr. 5. gr. laga nr. 65 frá.“

Ákærði kom fyrir dóminn við þingfestingu málsins og játaði greiðlega sök. Krafðist hann vægustu refsingar sem lög leyfa. Kvaðst ákærði hafa verið undir þrýstingi annars aðila, sem í raun hafi stjórnað dreifingunni, sem hann hafi þegar upplýst um. Kvaðst ákærði hafa leitað sér aðstoðar eftir þetta og hafa sótt viðtöl hjá sálfræðingi. Lagði hann fram gögn sem staðfestu það.

Farið var með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun refsingar. Er játning ákærða í samræmi við önnur gögn málsins og verður hann sakfelldur fyrir brot sitt en það er í ákæru rétt fært til refsiákvæða.

Samkvæmt sakavottorði sem liggur frammi í málinu hefur ákærða ekki verið gerð refsing áður. Ákærði hefur í máli þessu verið sakfelldur fyrir vörslur og dreifingu fíkniefna. Með hliðsjón af alvarleika brotsins þykir refsing ákærða hæfilega ákveðin fangelsi í einn mánuð.

Í gögnum málsins liggur fyrir matsgerð J-kk-ef K-kk-ef dósents frá 1. apríl 2009. Kemur þar fram að styrkur amfetamínbasa í sýninu hafi verið 1% sem samsvari 1,4% af amfetamínsúlfati. Þar sem ákærði hefur játað brot sitt greiðlega fyrir lögreglu og dóminum og með vísan til þess að hann kveðst vera að snúa til betri vegar, svo og aldurs ákærða, en hann var 17 ára þegar hann framdi brotið, og styrkleika efnisins, þykir rétt að skilorðsbinda refsinguna og skal hún niður falla að liðnum tveimur árum, haldi ákærði almennt skilorð 57. gr. almennra hegningarlaga nr. 19/1940.

Með vísan til 218. gr. laga um meðferð sakamála nr. 88/2008 ber að dæma ákærða til að greiða allan sakarkostnað sem hlotist hefur af máli þessu. Samkvæmt yfirliti sækjanda er sakarkostnaður samtals 72.512 krónur, sem er vegna rannsóknar á efnasýnum. Þá ber að dæma ákærða til að greiða þóknun skipaðs verjanda síns, P-kvk-ef B-kvk-ef héraðsdómslögmanns, sem er ákveðin 100.000 krónur að meðtöldum virðisaukaskatti.

Þá sæti ákærði upptöku á 52,50 grömmum af amfetamíni.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, I-kk-nf Þ-kk-nf Þ-kk-nf, sæti fangelsi í einn mánuð, en fresta skal fullnustu refsingarinnar og hún niður falla að liðnum tveimur árum, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 52,50 grömmum af amfetamíni.

Ákærði greiði sakarkostnað, samtals 172.512 krónur, þar með talda þóknun skipaðs verjanda síns, P-kvk-ef B-kvk-ef héraðsdómslögmanns, 100.000 krónur að meðtöldum virðisaukaskatti.

Á-kvk-nf G-kvk-nf.